Վլադիմիր Մոլոժավենկո

Վլադիմիր Սեմյոնիովիչ Մոլոժավենկո (ռուս.՝ Владимир Семёнович Моложавенко, դեկտեմբերի 28, 1924(1924-12-28), Մորոզովսկ - ապրիլի 25, 2012(2012-04-25), Դոնի Ռոստով, Ռուսաստան), խորհրդային ռուս գրող, լրագրող, ԽՍՀՄ գրողների միության անդամ (1973)։ Հայրենական մեծ պատերազմի մասնակից։


== Կենսագրություն ==
Վլադիմիր Սեմենովիչ Մոլոժավենկոն ծնվել է 1924 թվականին Մորոզովսկ կայանում (այժմ` Ռոստովի մարզի Մորոզովսկ քաղաք)` երկաթգծի աշխատողի մեծ ընտանիքում։ Դպրոցում իններորդ դասարանն ավարտելուց հետո 1942 թվականի դեկտեմբերին Միլյուտինսկի շրջանային զինկոմիսարիատից զորակոչվել է բանակ։ 1943 թվականի հունվարից ծառայել է Ուկրաինական 4-րդ ճակատի 239-րդ հրաձգային գնդում, այնուհետև ղեկավարել է ջոկատ, դասակ։ Ռազմաճակատում վիրավորվել է։ Հայրենական մեծ պատերազմի ավարտը դիմավորել է Պրագայում որպես ավագ սերժանտ, գումարտակի կոմերիտկազմակերպիչ։ Պարգևատրվել է Հայրենական պատերազմի 2-րդ աստիճանի շքանշանով, «Զինվորական ծառայության համար» մեդալով և այլն։
Զորացրվելուց հետո Մոլոժավենկոն աշխատել է Մորոզովսկի լոկոմոտիվների վարորդի օգնական, ուսումը շարունակել երիտասարդ աշխատավորների երեկոյան դպրոցում, այնուհետև սովորել Մոսկվայի պոլիգրաֆիական ինստիտուտում և ասպիրանտուրայում։
1947 թվականից զբաղվել է լրագրությամբ, աշխատել «Մորոզովսկի բոլշևիկ» մարզային թերթում, եղել պատասխանատու քարտուղար, ապա` «Կոմսոմոլեց», «Մոլոտ», «Գիշերային Ռոստով» տարածաշրջանային թերթերի քարտուղար։ 1966-1970 թվականներին եղել է «Մոլոտ» հրատարակչության տնօրեն։


== Ստեղծագործական ուղի ==
Մոլոժավենկոյի առաջին գիրքը` «Донские были», հրատարակվել է 1964 թվականին Ռոստովի գրքի հրատարակչությունում։ Ավելի ուշ նա գրել է «Երբ բացավառվում են փայլատակները» (1966), «Դոնի կուրգանների գաղտնիքները» (1967) գրքերը։ Մոսկվայի հրատարակությունում լույս են տեսել նրա «Հասակակիցներ» (1970), «Երկնագույն աղբյուրներ» (1971) և այլ գրքեր։
Մոլոժավենկոն ստեղծագործել է վավերագրական արձակի ժանրում, հետաքրքրվել է տեղական պատմությամբ։ Գրել է մոտ քսան գիրք, որոնք հրատարակվել են Դոնի Ռոստովում և Մոսկվայում։ Նրա ակնարկները տպագրվել են «Դոն», «Հոկտեմբեր», «Երիտասարդ գվարդիա», «Երիտասարդ բնագետ», «Դոնբաս», «Սահմանապահ», «Արևելքի աստղ» ամսագրերում, «Դեգերումների քամի» ալմանախում։


== Պարգևներ ==
Հայրենական պատերազմի II աստիճանի շքանշան
«Ռազմական արժանիքների համար» մեդալ
Գ. Կ. Ժուկովի անվան մեդալ
«Պարտիզանական աստղ» մեդալ (Չեխոսլովակիա)
Հայրենական մեծ պատերազմում հաղթանակի 60-ամյակին նվիրված գրական մրցույթի հաղթող


== Հիշատակ ==
2012 թվականին Դոնի Ռոստովի Ստաչկի № 11/14 ա հասցեում, որտեղ ապրել է գրողը, բացվել է նրա հուշատախտակը։


== Ստեղծագործություններ ==


== Գրականություն ==
Писатели Дона: библиограф. сб. — Ростов н/Д, 1986. — 413 с. — С. 222—225
Гордеева Н. С любовью к родной земле / Н. Гордеева // Дон. — 1978. — № 2. — С. 175—178
Чулкова Е. В депо открыта мемориальная доска / Е. Чулкова// Морозовский вестник. — 2013. — 21 июня. — С. 10 ;
Джичоева Е. Исповедь поколения / Е. Джичоева // Молот. — 2013. — 19 июля. — С. 20 ;
Тулуманова Т. Он не хотел ничего выдумывать: из воспоминаний о ростовском писателе В. Н. Семине / Т. Тулманова // Ростов официальный . — 2012. — 7 нояб. — С. 14 ;
Ремезов А. Различать паровозы «по голосу» / А. Ремезов // Звезда. — 2011. — 11-17 марта. — С. 12.


== Ծանոթագրություններ ==


== Արտաքին հղումներ ==
Владимир Семёнович Моложавенко. Союз писателей России.
Тайны донских курганов
Биографии донских писателей Archived 2017-06-20 at the Wayback Machine..